作者：葛长庚
词牌/韵律：沁园春

paragraphs: 要做神仙，炼丹工夫，亦有何难。
向雷声震处，一阳来复，玉炉火炽，金鼎烟寒。
奼女乘龙，金公跨虎，片晌之间结大还。
丹田里，有白鸦一个，飞入泥丸。
河车运入崑山。
全不动纤毫过玉关。
把龟蛇乌兔，生擒活捉，霎时云雨，一点成丹。
白雪漫天，黄芽满地，服此刀圭永驻颜。
常温养，使脱胎换骨，身在云端。